નવી દિલ્હી, 22 મે: સૂત્રો અનુસાર દેશના પદનામીત વડાપ્રધાન નરેન્દ્ર મોદીની શપથવિધિમાં તમિલનાડુની મુખ્યમંત્રી જયલલિતા સામેલ નહીં થાય. જોકે જયલલિતાએ શ્રીલંકાના રાષ્ટ્રપતિ રાજપક્ષેને શપથ ગ્રહણ સમારંભમાં આમંત્રિત કરવાનો વિરોધ કર્યો છે. માટે માનવામાં આવી રહ્યું છે કે જયલલિતા શપથ ગ્રહણમાં આવશે નહીં. બીજી તરફ ભાજપના સહયોગી એમડીએમકેએ પણ રાજપક્ષેને શપથ ગ્રહણ સમારંભમાં બોલાવવાનો વિરોધ કર્યો છે. એમડીએમકેના સંસ્થાપક વાઇકોનું કહેવું છે કે શપથ ગ્રહણ સમારંભમાં રાજપક્ષેની હાજરીથી તમિલ લોકોની ભાવનાઓને ઠેસ પહોંચશે.